Nogometni ligaški sistem u Engleskoj

**Nogometni ligaški sistem u Engleskoj** (engleski: *English football league system*) je serija međusobno povezanih nogometnih liga u kojima učestvuju klubovi iz Engleske, Velsa (6 klubova) i Guernseya (1 klub). Sistem je uređen prema hijerarhijskom formatu sa promocijom i ispadanjem klubova. Prema tome postoji i hipotetička mogućnost da klub sa samog dna ligaškog sistema dođe na vrh. Postoji više od 140 pojedinačnih liga, koje sadrže više od 480 divizija. Tačan broj klubova varira iz sezone u sezonu. Procjenjuje se da postoji oko 7.000 klubova.

## Struktura 
Na vrhu ligaškog sistema se nalazi Premijer liga (1. divizija), koja sadrži 20 klubova. Ispod *Premijer lige* je The Football League, koja je podjeljena u tri divizije sa po 24 kluba: Championship (2. divizija), League One (3. divizija) i League Two (4. divizija).

Svi klubovi u prve četiri divizije su potpuno profesionalni. Klubovi iz ovih divizija se često nazivaju *Ligaški klubovi*, zbog toga što je prije osnivanja *Premijer lige* 1992. godine, Football League činilo 92 kluba podjeljenih u četiri divizije. Ostali su označeni kao *ne-Ligaški*.

Na vrhu *ne-ligaških* divizija je National League, koju čini National League sa 24 kluba (5. divizija). Ispod nje su dvije lige šeste divizije: National League North i National League South sa po 22 kluba. Neki od ovih klubova su potpuno profesionalni dok su neki polu-profesionalni.

Sljedeću diviziju čine tri regionalne lige, povezane sa različitim geografskim područjima. Northern Premier League (pokriva sjever Engleske i Velsa), Southern Football League (pokriva Midlands, jug i jugozapad Engleske i jug Velsa) i Isthmian League (pokriva jugoistok Engleske). Svaka od ovih liga ima po 24 kluba. (7. divizija).

Osmu diviziju čine Northern Premier League i Southern Football League koje imaju dvije paralelne lige sa po 22 kluba i Isthmian League koja također ima dvije paralelne lige sa po 24 kluba.

## Promocija i ispadanje u prvih osam divizija 
#Premijer liga (1. divizija, 20 klubova):  Posljednja tri ispadaju iz lige.
#Football League Championship (2. divizija, 24 kluba): Dva prvoplasirana ulaze u *Premijer ligu*, a klubovi od 2. do 6. mjesta igraju play-off. Pobjednik play-offa također ulazi u viši rang. Tri posljednje plasirane ekipe ispadaju u niži rang.
#Football League One (3. divizija, 24 kluba): Dva prvoplasirana osiguravaju promociju, sljedeća četiri kluba igraju play-off, pobjednik također biva promoviran. Klubovi koji završe na četiri posljednja mjesta ispadaju iz lige.
#Football League Two (4. divizija, 24 kluba): Tri prvoplasirana kluba ulaze u viši rang, klubovi od 4. do 7. mjesta igraju playy-off za promociju. Dva posljednje plasirana kluba ispadaju u niži rang.
#National League (5. divizija, 24 kluba): Prvak ulazi u viši rang, klubovi od 2. do 5. mjesta igraju play-off. Posljednja četiri kluba ispadaju u *North* ili *South* diviziju.
#National League North i National League South (6. divizija, 22 u obje): Prvak obje divizije automatski biva promoviran; klubovi od 2. do 5. mjesta igraju play-off u obje divizije. Pobjednici playy-offa također ulaze u viši rang. Tri posljednja kluba u obje divizije ispadaju u Northern Premier League, Southern League ili Isthmian League.
#Northern Premier League Premier Division, Southern Football League Premier Division i Isthmian League Premier Division (7. divizija, 24 kluba u sve tri divizije): Prvaci divizija ulaze u viši rang; klubovi od 2. do 5. mjesta igraju playy-off u svakoj od divizija; pobjednici također ulaze u viši rang. Četiri najslabija kluba u sve tri divizije ispadaju iz lige.
#Northern Premier League Division One North, Northern Premier League Division One South, Southern Football League Division One Central, Southern Football League Division One South & West, Isthmian League Division One North i Isthmian League Division One South (8. divizija, 22 kluba u  u svakoj od *Northern Premier League* i *Southern Football League* i 24 kluba u obje *Isthmian League*): Prvak iz svake divizije biva promoviran, ulazak u viši rang obezbjeđuju i pobjednici play-offa.

### Tabelarni pregled 
## Kup takmičenja 
*FA kup: od 1. do 10. divizije (povremeno igraju klubovi iz 11. divizije)
*Liga kup: od 1. do 4. divizije
*Liga Trophy: 3. i 4. divizija (u nekim sezonama i 5. divizija)
*FA Trophy: od 5. do 8. divizije
*FA Vase: od 9. do 11. divizije
*FA Inter-Liga kup: 11. divizija

Od 1985. do 1992. godine igrao se Full Members kup. U njemu su se takmičili klubovi iz prve i druge divizije.

## Reference 
## Vanjski linkovi 
* Nogometni savez Engleske

Kategorija:Nogomet u Engleskoj